b'\n_START_ARTICLE_\nSrbijanci\n_START_PARAGRAPH_\nSrbijanci, Srbijanac ili Srbijanka su termini kojim se ozna\xc4\x8davaju ljudi koji \xc5\xbeive u Srbiji, ili su porijeklom iz Srbije._NEWLINE_U 11. stolje\xc4\x87u ovaj je teritorij bio dio bugarske teme._NEWLINE_Povijesno su taj teritorij kri\xc5\xbeari nazivali Velika bugarska gora (latinski: Silva Magna Bulgarica), a danas - Pomoravlje.\n_START_SECTION_\nEtimologija i uporaba termina\n_START_PARAGRAPH_\nU vrijeme \xe2\x80\x9eprolje\xc4\x87a naroda\xe2\x80\x9d pojam je zamijenio stari - raci._NEWLINE_Smatra se da je termin nastao u jeziku Srba koji \xc5\xbeive van Srbije i to jedino da bi se mogla odrediti geografska pripadnost. Ovaj termin, po pravilu rabe uglavnom stanovnici Bosne i Hercegovine i pojedini iz Hrvatske, a u vrlo malom broju i stanovnici ostalih dr\xc5\xbeava biv\xc5\xa1e SFRJ. U Srbijance se mogu uklju\xc4\x8diti ljudi razli\xc4\x8ditih etni\xc4\x8dkih skupina, ali u ve\xc4\x87ini slu\xc4\x8dajeva ovim terminom se ozna\xc4\x8davaju Srbi iz Srbije. Ne treba mije\xc5\xa1ati termin \xe2\x80\x9eSrbijanci\xe2\x80\x9c s terminom \xe2\x80\x9eSrbi\xe2\x80\x9c koji su etni\xc4\x8dka grupa koja \xc5\xbeivi u vi\xc5\xa1e dr\xc5\xbeava._NEWLINE_U Srbijance se mogu ubrojati mnoge etni\xc4\x8dke grupe koje \xc5\xbeive u Srbiji kao \xc5\xa1to su Ma\xc4\x91ari, Bo\xc5\xa1njaci, Romi, Albanci, Slovaci, Hrvati , Rumunji, Bugari, Crnogorci i ostali, ali tim terminom se uglavnom ozna\xc4\x8davaju Srbi iz Srbije, dok se u ve\xc4\x87ini slu\xc4\x8dajeva za neke od navedenih nacionalnih grupa ka\xc5\xbee npr. Slovaci iz Srbije, Albanci iz Srbije...\n_START_SECTION_\nTuma\xc4\x8denje termina\n_START_PARAGRAPH_\nPored ovog tuma\xc4\x8denja u \xc4\x8destoj uporabi su jo\xc5\xa1 dva zna\xc4\x8denja izraza Srbijanac._NEWLINE_U jednom, pod Srbijance se smatra isklju\xc4\x8divo Srbin koji \xc5\xbeivi u Srbiji, \xc4\x8dime se pravi razlika izme\xc4\x91u Srba u Srbiji i Srba koji \xc5\xbeive izvan nje. Ovo se najvi\xc5\xa1e rabi na prostoru biv\xc5\xa1e Jugoslavije gdje jo\xc5\xa1 \xc5\xbeive Srbi, osim u Srbiji._NEWLINE_Po drugom tuma\xc4\x8denju, izraz Srbijanac ozna\xc4\x8dava isklju\xc4\x8divo Srbina koji \xc5\xbeivi u u\xc5\xbeem dijelu Srbije, odnosno sredi\xc5\xa1njoj Srbiji. Ovakvo tuma\xc4\x8denje je rasprostranjeno u Vojvodini.\n_START_SECTION_\nZanimljivosti\n_START_PARAGRAPH_\nTermin Srbijanci i Srbijanka pojavljuje se u pjesmi \xe2\x80\x9eBrankovo kolo\xe2\x80\x9c Branka Radi\xc4\x8devi\xc4\x87a kao i u popularnoj narodnoj pjesmi iz Srbije \xe2\x80\x9eOdakle si sele\xe2\x80\x9c u izvo\xc4\x91enju Sne\xc5\xbeane \xc4\x90uri\xc5\xa1i\xc4\x87.'